作者:張養浩
標題:雙調・折桂令
內容:想為官枉了貪圖，正直清廉，自有亨衢。暗室虧心，縱想致富，天意何如？白圖甚身心受苦，急回頭暮景桑榆。婢妾妻孥，玉帛珍珠，都是過眼的風光，總是空虛。功名事一筆都勾，千里歸來，兩鬢驚秋。我自無能，誰言有道，勇退中流。柴門外春風五柳，竹籬邊野水孤舟。綠蟻新ド，瓦缽磁甌，直共青山，醉倒方休。功名百尺竿頭，自古及今，有幾個干休？一個懸首城門，一個和衣東市，一個抱恨湘流。一個十大功親戚不留，一個萬言策貶竄忠州。一個無罪監收，一個自抹咽喉。仔細尋思，都不如一葉扁舟。過金山寺長江浩浩西來，水面雲山，山上樓臺。山水相連，樓臺相對，天與安排。詩句成風煙動色，酒杯傾天地忘懷。醉眼睜開，遙望蓬萊，一半兒雲遮，一半兒煙霾。中秋一輪飛鏡誰磨？照徹乾坤，印透山河。玉露泠泠，洗秋空銀漢無波。比常夜清光更多，盡無礙桂影婆娑。老子高歌，為問嫦娥，良夜懨懨，不醉如何？鑿池殷勤鑿破蒼苔，把湖濼風煙，中半分開。滿意清香，盡都是千葉蓮栽。看鏡裡紅妝弄色，引沙頭白鳥飛來。老子方才，陶寫吟懷，忽見波光，搖動亭臺。詠胡琴八音中最妙惟弦，塞上新聲，字字清圓。錦樹啼鶯，朝陽鳴鳳，空谷流泉。引玉杖輕籠慢捻，賽歌喉傾倒賓筵。常記當年，香案之前，一曲春生，四海名傳。通州巡舟呼童解纜開船，見綠樹青天，兩岸迴旋。欹枕篷窗，覺風波只在頭邊。桂掉舉搖開翠煙，竹彈斜界破平川。老子狂顛，高詠詩篇，行過沙頭，驚的些白鳥翩翩。白蓮隱括〔木蘭花慢〕幽花帶露池塘，恨太華峰高，身世相妨。脈脈盈盈，何須解語，已斷柔腸。羨公子風標異常，盡一生何限清香。華髮滄浪，夜月壺觴，明日新聲，付與秋娘。